jkorsvik/nowiki_second_scrape_merged huggingface dataset:
Eddie Adams

Edward Thomas Adams (født 12. juni 1933 i New Kensington i Pennsylvania i USA, død 19. september 2004) var en amerikansk fotograf, fotojournalist og vinner av Pulitzerprisen. Han var kjent for sine portrettfotografier av kjendiser og politikere og sin fotografiske dekning av 13 kriger.
Under Koreakrigen var Adams innrullert i United States Marine Corps som krigsfotograf, og han hadde bl.a. som oppgave å fotografere hele den koreanske, demilitariserte sonene etter krigens slutt. Det var likevel hans arbeid for Associated Press under Vietnamkrigen som gjorde ham verdenskjent da han tok en av Vietnamkrigens mest kjente bilder. Det viser general Nguyễn Ngọc Loan fra den sørvietnamesiske politistyrken i det han henretter en FNL-fange, Nguyễn Văn Lém på åpen gate i Saigon under Slaget om Saigon den 1. februar 1968.
I 1969 vant han Pulitzerprisen «for Spot News Photography i tillegg til World Press Photo-pris for bildet, titulert 'General Nguyen Ngoc Loan executing a Viet Cong prisoner in Saigon'). Han beklaget senere den voldsomme oppmerksomheten bildet hadde fått, og beklaget personlig overfor general Nguyễn og hans familie den uopprettelige skaden bildet hadde forårsaket. Da general Nguyễn døde i 1998, hyldet Adams ham som en «helt» i «en rettferdig sak».Adams skrev senere i Time:

The general killed the Viet Cong; I killed the general with my camera. Still photographs are the most powerful weapon in the world. People believe them; but photographs do lie, even without manipulation. They are only half-truths. ... What the photograph didn't say was, 'What would you do if you were the general at that time and place on that hot day, and you caught the so-called bad guy after he blew away one, two or three American people?'


== Utmerkelser ==
I tillegg til Pulitzerprisen, mottok Adams over 500 andre utmerkelser, inkludert Georg Polk Award for pressefotografi i 1968, 1977 og 1978 og en rekke utmerkelser fra bla. World Press Photo, NPPA, Overseas Press Club.


== Referanser ==


== Eksterne lenker ==
(en) Eddie Adams – kategori av bilder, video eller lyd på Commons 
(en) Eddie Adams på Internet Movie Database 
(en) Review of An Unlikely Weapon in Arts of War on the Web, June 26, 2009
(en) Voice autobiography of his Pulitzer photograph, the execution
(en) Interview for PBS
(en) Eddie Adams Photographs
(en) Eddie Adams Workshop
(en) An Unlikely Weapon: The Eddie Adams Story
(en) Dolph Briscoe Center for American History – Photojournalism
(en) The Price of a Picture: BBC Story on Recent Sale of Adams Photograph
Meqabyan

Meqabyan (Ge'ez: መቃብያን) er betegnelsen på tre bøker, 1. Meqabyan, 2. Meqabyan og 3. Meqabyan, som brukes i den etiopiske ortodokse kirke. De kalles også De etiopiske makkabeerbøker. De er imidlertid ikke de samme som de mer kjente Makkabeerbøkene. 
Den første av bøkene forteller om en benjaminitt ved navn Meqabis og hans fem sønner som er trofaste til døden under styret til Antiokos IV Epifanes.
Den andre av bøkene forteller om en konge av Moab som undertrykker Israel. Siden omvendes han til israelittenes religion og lærer folket opp i å følge den.
Den tredje av bøkene taler om frelse og straff, og nevner Adam, Job, David, og andre.
Torbjørn Lunde Ingvaldsen

Torbjørn Lunde Ingvaldsen (født 15. november 1974) var mellom 2008 og 2011 festivalsjef for jazzfestivalen Barentsjazz i Tromsø.
Ingvaldsen er musikkutdannet ved Musikkonservatoriet i Tromsø, og jobber til daglig som produsent ved Nordnorsk Opera og Symfoniorkester. Hans hovedinstrument er trombone, og han spiller i ska-bandet Ska Patrol.


== Eksterne lenker ==
(en) Torbjørn Lunde Ingvaldsen på Internet Movie Database 
(no) Barentsjazz' nettsider
Tharald Hetland

Tharald Hetland (født 1. januar 1943, død 29. august 2011) var fylkeslege i Oppland 2006-2011. Hetland var spesialist i samfunnsmedisin. 
Han var kommunelege i Drammen, assisterende fylkeslege i Vestfold og gjennom mange år ansatt i Helse- og omsorgsdepartementet. Hetland arbeidet for NORAD i Botswana og for WHO i Usbekistan.
I 2008 mottok Hetland WHOs pris for ekstraordinær innsats for tobakksforebygging, blant annet for sin innsats som leder av den norske delegasjonen i framforhandlingen av WHOs tobakkskonvensjon. 


== Referanser ==


== Eksterne lenker ==
Ny fylkeslege i Hedmark, Tidsskrift for Den norske legeforening nr. 22, 2006
WHO-pris til fylkeslege Tharald Hetland, Helsedirektoratet
Makeskifte

Makeskifte, makebytte, eller (særlig eldre) mageskifte, er et juridisk begrep for byttehandel brukt i forbindelse med bytte av eiendommer. Et makeskifte innebærer at eiendom (hele, deler av eller flere) byttes mot annen eiendom. Ved verdidifferanser mellom eiendommene omfatter typisk også en makeskifteavtale et mellomlegg i penger. 
I praksis brukes makeskifte for eksempel hvor grunneiere ønsker å samle flere spredte eiendommer for å ha én sammenhengende eiendom, eller ellers for å oppnå mer praktiske og hensiktsmessige eiendomsgrenser. 
Som et alternativt virkemiddel til ekspropriasjon kan også makeskifte forekomme ved at vederlag for en ønsket eiendom ytes i form av en erstatningseiendom.


== Se også ==
Jordskifterett
Nanna Stenersen

Inga Kristine Stenersen (født 26. januar 1914 i Oslo, død 22. juni 1977) var en norsk skuespiller. I 1933 debuterte hun på Carl Johan Teatret og var senere tilknyttet Centralteatret samt Oslo Nye Teater. Stenersen spilte med glans i revyer, komedier og operetter. Hun viste seg også som klok menneskekjenner i alvorligere roller, men huskes best for sin innsasts i norske filmer.


== Teaterroller ==
Tolvskillingsoperaen – Polly Peachum
Nitouche – Tittelrollen
Alle Finn Bøs sommerlystspill


== Filmer (i utvalg) ==

1933 – 5 kjekke jenter (dansk)

1933 – Jeppe på bjerget

1938 – Styrmann Karlsons flammer (svensk)

1942 – Den farlige leken

1951 – Vi gifter oss

1957 – Fjols til fjells


== Referanser ==


== Kilder ==
Nanna Stenersen i Store norske leksikon


== Eksterne lenker ==
(en) Nanna Stenersen på Internet Movie Database 
(no) Nanna Stenersen hos Sceneweb 
(sv) Nanna Stenersen i Svensk Filmdatabas 
(da) Nanna Stenersen på Filmdatabasen 
(da) Nanna Stenersen på danskefilm.dk 
(da) Nanna Stenersen på danskfilmogtv.dk 
(en) Nanna Stenersen hos The Movie Database
Knut Wester

Knut Gustav Wester (født 1. september 1940) er en norsk nevrokirurg og professor. Han er cand.med fra Universitetet i Oslo, og forsvarte sin doktorgrad samme sted. Fra 1986 har han vært ansatt ved Haukeland universitetssykehus, fra 1989 kombinert med et professorat ved Universitetet i Bergen.
I 2002 startet hans et etiopisk utdanningsprogram i nevrokirurgi hvor det fram til 2020 er utdannet 38 spesialister som er en tidobling av spesialistantallet siden programmets start.I 2010 ble han tildelt Kongens fortjenstmedalje i gull for sin innsats for nevrokirurgien i Norge og Etiopia.


== Referanser ==


== Eksterne lenker ==

(no) Publikasjoner av Knut Wester i forskningsdokumentasjonssystemet CRIStin
Premio Bancarella

Premio Bancarella er en italiensk litteraturpris som ble etablert i 1953. Den blir hvert år utdelt in Pontremoli, den siste lørdag eller søndagen i juli.
Først blir seks bøker valgt ut og tildelt Premio Selezione Bancarella, så stemmer bokhandlerne over en vinner. Overrekkelsen av prisen finnes sted den siste kvelden.


== Liste over vinnere ==


== Andre priser ==
Andre priser som blir utdelt i Pontremoli sammen med Bancarella er: Premio Bancarellino (mat) og Premio Bancarella Sport.


== Referanser ==


== Eksterne lenker ==
Premio Bancarella
Dave Weckl

Dave Weckl (født 8. januar 1960) er en anerkjent amerikansk jazz-fusion-trommeslager. Han er blant annet en kjent utøver av den såkalte Moellermetoden.
Weckl har jobbet sammen med kjente artister som Paul Simon, Madonna og Chick Corea.
I 2010 var han en av artistene under Barentsjazz-festivalen i Tromsø.


== Diskografi ==


=== Dave Weckl ===
1990: Master Plan (GRP Records)
1992: Heads Up (GRP Records)
1994: Hard Wired (GRP Records)


=== Dave Weckl Band ===
1998: Rhythm of the Soul (Stretch records)
1999: Synergy (Stretch records)
2000: Transition (Stretch records)
2001: The Zone (Stretch records)
2002: Perpetual Motion (Stretch records)
2003: Live (And Very Plugged In) (Stretch records)
2005: Multiplicity (Stretch records)


== Referanser ==


== Eksterne lenker ==
(en) Offisielt nettsted 
(en) Dave Weckl – kategori av bilder, video eller lyd på Commons 
(en) Dave Weckl på Discogs 
(en) Dave Weckl på MusicBrainz 
(en) Dave Weckl på Spotify 
(en) Dave Weckl på Songkick 
(en) Dave Weckl på AllMusic 
(en) Dave Weckl på Twitter 
(en) Dave Weckl på Instagram 
Dave Weckl på Myspace
Mats Roger Jensen

Mats Roger Jensen (født 4. juli 1987 i Holmestrand) er en norsk tidligere skøyteløper som representerer Holmestrand og Botne Skøyteklubb. 
Sesongen 2005/2006 tok han bronse i Junior NM i sprint (arr. i Asker) bak Håvard Bøkko og Christoffer Fagerli Rukke. Sesongen 2006/2007 tok han en ny bronse i Junior NM i sprint (arr. i Bergen), denne gangen bak Christoffer Fagerli Rukke og Espen Aarnes Hvammen. Senere i mars 2007 forbedret han den norske sammenlagt-rekorden i sprint-4-kamp for junior. Som aldersbestemt løper forbedret han de norske aldersklasse-rekordene på 1000 m for gutter 14 år, gutter 15 år og gutter 16 år samt for 1500 m gutter 16 år.April 2008 trakk noen løpere (herunder Mikael Flygind Larsen (Holmestrand og Botne Skøyteklubb) og Dag-Erik Kleven (Sand IF) seg fra skøyteforbundets satsing for sesongen 2008/09, for å danne et eget sprintlag med treneren Frode Rønning. De fikk med seg Espen Aarnes Hvammen (Eidsvold Turn), Øyvind Andreassen (Spk Snøgg), Joachim Haugen (Herkules IF) og Mats Roger Jensen. Sesongen 2008/09 ble avsluttet omtrent midtveis i januar 2009 etter å ha fått kyssesyken.Han bodde en kort periode i Chicago, USA, for å satse på skøyter derifra med andre impulser, blant annet fra den tidligere skøyteløperen og nå skøytetreneren Nancy Swider-Peltz. 
Høsten 2010 fikk han dessverre ødelagt sesongstarten 2010/11 sin med et ankelbrudd som han ikke undersøkte godt nok og trente videre, men etter litt så fant han ut at skaden måtte opereres og stilte kun som tilskuer og supporter under enkeltdistanse-NM 2011 i november 2010.  I januar 2011 gikk han Senior Sprint-NM i Arendal og fikk en 3.-plass sammenlagt bak Christoffer F. Rukke og Espen Aa. Hvammen.
Spesialdistansene hans er 1000 og 1500 meter. 
Jensen er innehaver av banerekorden for 500m på Bugården idrettspark, Sandefjord, og var det også på 1500m på Tønsberg Kunstis, inntil den ble slått under Allround-NM 2012 av Håvard Bøkko.
Etter å ha kjempet mot skader og sykdom sist sesong (2012/13), valgte han å legge opp skøytekarrieren.


== Personlige rekorder ==
Sist oppdatert 20. mai 2011


== Referanser ==


== Eksterne lenker ==
Offisielt nettsted 
(en) Mats Roger Jensen – kategori av bilder, video eller lyd på Commons 
(en) Mats Roger Jensen – Speedskatingbase.eu 
(en) Mats Roger Jensen – SpeedSkatingNews.info 
(en) Mats Roger Jensen – ShorttrackOnLine.info 
Mats Roger Jensen hos Skarli.com
(en) Mats Roger Jensen på SpeedSkatingResults.com
(en) Meet norwegian speed skater Mats Roger Jensen - Modell-bilder. Publisert 14. jun 2008. Oh-la-la-Mag.com Besøkt 8. mar 2011.
Saltholmen fyr

Saltholmen fyr er et fyr som ligger på en liten øy utenfor Lillesand i Aust-Agder.
Saltholmen og holmene rundt het opprinnelig Kjeholmene, men den ble omdøpt Saltholmen den gang predikant og gründer Hans Nielsen Hauge drev saltkoking der i nødsårene 1809-1810. Holmene tilhørte naboøya Skauerøya, men ble frikjøpt for kr. 160,- fra daværende eier, Johannes Andersen Skoverøen, med den hensikt å bygge fyret.
Danskfødte C.F.A. le Maire (f. 1815) kom til det norske fyrvesen i 1868 og tegnet Saltholmen fyr i februar 1882. Martin Mork Løvik (1835-1924) fra Dalsfjorden i Volda bygget fyret.
Fyret ble satt i drift i 1882. Fyrbygningen er i betong har et mangekantet fyrtårn med spir i et av hjørnene. Formen på tårnet er sjelden å se i Norge og fyret er stort sett bevart slik som det ble bygget. Fyret er derfor fredet etter lov om kulturminne.  
Fyret hadde 4. ordens linseapparat. Fyret ble lagt ned i 1952 og den nåværende fyrlykten ble satt opp.


== Saltholmens Venner ==
Etter at fyret ble lagt ned ble det solgt til Lillesand Seilforening. Utover på 1900-tallet leide seilforeningen ut fyrstasjonen til bedrifter, men fra sommeren 2003 ble anlegget åpnet opp for allmennheten sommerstid. 
I 2012 ble Saltholmen fyr overtatt av en stiftelse kalt Saltholmens Venner. Stiftelsen fortsatte arbeidet med å bevare fyret for ettertiden. Samtidig skulle fyret fortsatt være tilgjengelig for allmenheten. Det er mulighet til å leie fyret, samt overnatte her sommerstid. 
Fyrvokterne var følgende:

Anton Karenius Abrahamsen
Oscar Theodor Fay
Gabriel Andersen
Knut Holm
Johan Martin Ommundsen
Salve Danielsen
Thomas Arentzen var vikar i ferier i perioden 1911-1952


== Se også ==
Norske fyr


== Referanser ==


== Eksterne lenker ==
«Norsk fyrliste 2008» (PDF). Kystverket. Arkivert fra originalen (PDF) 24. juli 2011. 
«Saltholmen fyrstasjon». Norsk Fyrhistorisk Forening. Arkivert fra originalen 31. mars 2009. 
«Saltholmen fyr». Kulturminnesøk. Riksantikvaren – Direktoratet for kulturminneforvaltning.
Raadspensionaris

Raadspensionaris (ordrett: «rådspensjonær», eller «stor-pensjonat») var statslederen til Holland og Westfriesland i De forente Nederlandenes tid (1581–1795). Hans område var utenrikspolitikk, og han hadde veldig stor makt og innflytelse på det nederlandske politiske liv. I 1619 gikk stillingen landsadvocaat over i raadspensionaris.
Statsledere av betydning i denne perioden var Johan van Oldenbarnevelt, Adriaan Pauw, Johan de Witt, Gaspar Fagel, Anthonie Heinsius og Simon van Slingelandt.


== Se også ==
Liste over Hollands statsledere (1581–1795)


== Litteratur ==
Fölting, H.P. (1976). De landsadvocaten en raadpensionarissen der Staten van Holland en West-Friesland 1480-1795 (nederlandsk). 
A.J. Veenendaal jr. (2001). Inventaris van het archief van Anthonie Heinsius, raadpensionaris van Holland en West-Friesland, (1682) 1689-1720 (PDF) (nederlandsk). Den Haag: Nationaal Archief.
Karl Blossfeldt

Karl Blossfeldt (født 13. juni 1865 i Schielo i Tyskland, død 9. desember 1932 i Berlin) var en Tysk fotograf, skulptør, lærer og kunstner som jobbet i Berlin i Tyskland. Han er best kjent for sine nærbilder av planter.


== Biografi ==
Blossfeldt jobbet som lærling i en kunstsmie i Mägdesprung mellom 1881 og 1883, samtidig med at han studerte kunst ved Hochschule für Bildende Künste i Berlin mellom 1884 og 1890. I perioden 1890 til 1896 deltok han i et prosjekt i Italia ledet av Moritz Meurer, der han samlet plantemateriell til bruk i tegneundervisning. I denne perioden begynte Blossfeldt å fotografere planter systematisk. 
I 1898 begynte han som lærer ved undervisningsavdelingen til Kunstindustrimuseet i Berlin (Unterrichtsanstalt des Berliner Kunstgewerbemuseums), og fortsatte å jobbe der som professor fra 1921 til 1930. I 1926 hadde han sin første utstilling ved Nierendorf Galleri i Berlin, og utga boken Urformen der Kunst i 1928. Boken ble veldig godt mottatt, både blant kritikere og publikum. Blossfeldt døde av testikkelkreft den 9. desember 1932.


== Bilder ==

		
		
		
		
		


== Museumssamlinger ==
Pinakothek der Moderne, Arkivert 7. november 2017 hos Wayback Machine. München. (75 bilder på nett. Besøkt 2. november 2017)


== Referanser ==


== Eksterne lenker ==
(en) Karl Blossfeldt – kategori av bilder, video eller lyd på Commons 
Website Karl-Blossfeldt-Archiv (parts of this page are in English)
The Portfolio
Blossfeldt's Urformen der Kunst
Masters of Photography article
Fine Rare Prints Antique Prints
Liste over Hollands statsledere (1581–1795)

Dette er en Liste over Hollands statsledere i perioden 1581–1795 som rangerer statsledere med titlene Landesadvokat og Raadspensionaris i Grevskapet Holland i De sytten nederlandske provinsene, og også i provinsene Holland og Westfriesland under De forente Nederlandenes tid:


== Statsledere ==
Barthout van Assendelft, 1480–1489
Jan Bouwensz, 1489–1494
Barthout van Assendelft, gjeninnsatt 1494–1497
Frans Coebel van Loo, 1500–1513
Albrecht van Loo,  1513–1524
Aert van der Goes, 1525–1544
Adriaen van der Goes, 1544–1560
Jacob van den Eynde, 1560–1568
Paulus Buys, 1572–1585
Johan van Oldenbarnevelt, 1586–1619
Andries de Witt, 1619–1621
Anthonie Duyck (eller Anthonis Duyck), 1621–1629
Jacob Cats, 1629–1631
Adriaan Pauw, 1631–1636
Jacob Cats, gjeninnsatt 1636–1651
Adriaan Pauw, gjeninnsatt 1651–1653
Johan de Witt, 1653–1672
Gaspar Fagel, 1672–1688
Michiel ten Hove, 1688–1689
Anthonie Heinsius, 1689–1720
Jacob van Hoornbeek (eller Isaäc van Hoornbeek), 1720–1727
Simon van Slingelandt, 1727–1736
Anthonie van der Heim, 1737–1746
Willem Buys, 1746
Jacob Gilles, 1746–1749
Pieter Steyn, 1749–1772
Pieter van Bleiswijk, 1772–1787
Laurens Pieter van de Spiegel, 1787–1795


=== Raadspensionaris i Den bataviske republikk ===
Rutger Jan Schimmelpenninck, 1805–1806
Huh!

huh! er en musikk-EP med Jane Helen, utgitt i februar 2007.


== Sporliste ==
«Pink Thing»
«The Rock'n'Roll Superstar»
«A Frog and a Fairytale»
«Beautiful»
«Wannabe»
Jane Helen (album)

Jane Helen er et musikkalbum med Jane Helen, utgitt i oktober 2010. Dette er bandets debutalbum.


== Sporliste ==
«Recipe for a Perfect Night»
«Liar»
«Wasted Shadows»
«Comfortable Prey»
«Shuffled»
«Wakeup Call»
«Lame Refrain»
«Trapped»
«Beautiful»
«Pinball Highscore»
«Sally»
«Not Yet»
Halvor Bjellaanes

Halvor Bjellaanes (født 19. juni 1925 i Mo, død 7. oktober 2010 i Bærum) var en norsk offiser, banksjef og stortingsrepresentant for Venstre.Etter å ha gått landsgymnas i Orkdal tok Bjellaanes juridisk utdannelse ved Universitetet i Oslo, der han avla embetseksamen i 1950.
Han arbeidet fra 1951 til 1956 i Forsvaret, der han var løytnant i luftvernartilleriet og som kaptein i forsvarsstaben, før han i 1956 gikk over i banksektoren. Han var banksjef først i Korgen Sparebank fra 1957 og deretter i Vefsn Sparebank fra 1960. I 1968 ble han banksjef i Arendal sparebank. Bjellaanes ledet an i fusjonene av sparebanker på Sørlandet, først ved dannelsen av Aust-Agder Sparebank i 1973 og deretter ved etableringen av Sparebanken Sør i 1984. Han var administrerende direktør i begge disse sparebankene.
Bjellaanes var i årene 1978 til 1982 formann i Sparebankforeningen i Norge. På internasjonalt plan var han aktiv i International Savings Banks Institute i Genève, der han først var medlem av rådet (1983–1985) og deretter av styret (1985–1989).
Bjellaanes var politisk aktiv i Venstre, først på lokalplan, der han 1959–1960 var medlem av Korgen formannskap og 1961–1963 medlem av Vefsn formannskap, og senere på riksplan. Bjellaanes var i perioden 1965 til 1969 innvalgt på Stortinget fra Nordland. Han var nestleder i justiskomiteen.
Bjellaanes ble i 1987 utnevnt til ridder av 1. klasse av St. Olavs Orden. 


== Referanser ==


== Eksterne lenker ==
(no) Halvor Bjellaanes hos Stortinget 
(no) Halvor Bjellaanes hos Norsk senter for forskningsdata
Niues herrelandslag i fotball

Niues herrelandslag i fotball representerer Niue i fotball på herresiden. Laget er underlagt landets fotballorganisasjon, Niue Island Soccer Association, og er medlem av OFC, men ikke FIFA. De kan derfor ikke delta i VM i fotball, men i OFC Nations Cup.
Laget har kun spilt to kamper så langt, begge ved South Pacific Games 1993 i Vest-Samoa. De tapte der 0-19 mot Papua Ny-Guinea, og 0-14 mot Tahiti.


== Resultater fra South Pacific Games ==
1963 til 1979 – Deltok ikke
1983 – Runde 1
1987 til 2015 – Deltok ikke


== Eksterne lenker ==
Resultater hos RSSSF
Marianne Haugli

Marianne Haugli (født 26. oktober 1981 i Bærum) er en norsk danser, modell og koreograf. Hun har vært modell i Heartbreak/Pholk siden 1999 og vært kampanjemodell for blant annet Moods of Norway og Leila Hafzi, og skulpturmodell for Nico Widerberg. I 2008 spilte hun hovedrollen ved Riksteatrets oppsetning «@lice». Hun vant årets koreograf ved Oslo Fashion Week 2008 og 2009 og ble tildelt Statens kunstnerstipend for yngre dansekunstnere 2009-2011.
Haugli er utdannet ved Statens Balletthøgskole ved Kunsthøgskolen i Oslo 2002-2005 i moderne samtidsdans.


== Referanser ==


== Eksterne lenker ==
(no) Marianne Haugli hos Sceneweb
Jon Spilde

Jon Spilde (født 20. oktober 1950) er en norsk multimediakunstner. Han arbeider med video, animasjon og computergrafikk.
Spilde sto bak animasjoner til de internasjonale TV-sendingene fra OL på Lillehammer i 1994.


== Eksterne lenker ==
Spilde hos Listen.no
Omtale hos Asker kommune
Mikronesiaføderasjonens herrelandslag i fotball

Mikronesiaføderasjonens herrelandslag i fotball representerer Mikronesiaføderasjonen i fotball på herresiden. Laget er underlagt landets fotballorganisasjon, Federated States of Micronesia Football Association, og er medlem av OFC, men kun delvis av FIFA. De kan derfor ikke delta i VM i fotball, men i OFC Nations Cup. Medlemskap i FIFA er under vurdering.
Laget trenes av Paul Watson, bror av den britiske komikeren Mark Watson, og deltar hovedsakelig i South Pacific Games.


== Resultater fra South Pacific Games ==
1963 til 1995 – Deltok ikke
2003 – Gruppespill
2007 - 2011 – Deltok ikke
2015 - Slått ut i gruppespillet med tre tap (0-30 mot Tahiti, 0-38 mot Fiji og 0-46 mot Vanautu)


== Micronesian Cup ==
1999 – Vinner


== Eksterne lenker ==
FSM Football
Atlantogenata

Atlantogenata er en foreslått ny delgruppe under placentale pattedyr. Den inkluderer delgruppene Afrotheria og Xenarthra, som består av arter som har oppstått (har stamfedre) på den sørlige halvkule. Det hersker imidlertid stor usikkerhet med hensyn til denne gruppen, herunder også slektskapet mellom undergrupper og arter. Songa et al. (2012) støtter imidlertid både denne delgruppen og undergruppene som følger av den


== Kladogram ==


== Referanser ==


== Eksterne lenker ==
(en) Atlantogenata hos Fossilworks
Boreoeutheria

Boreoeutheria er en foreslått ny delgruppe under placentale pattedyr. Den inkluderer delgruppene Laurasiatheria og Euarchontoglires, som består av grupper og arter som har oppstått (har stamfedre) på den nordlige halvkule.


== Kladogram ==


== Referanser ==


== Eksterne lenker ==
(en) Boreoeutheria i Encyclopedia of Life 
(en) Boreoeutheria hos Fossilworks 
(en) Boreoeutheria hos NCBI 
(en) Kategori:Boreoeutheria – bilder, video eller lyd på Wikimedia Commons 
Boreoeutheria – detaljert informasjon på Wikispecies
Pierre Martin de La Martinière

Pierre Martin de La Martinière (født 1634 i Rouen, død 1690) var en fransk reisende og lege.
La Martinières eventyrlyst førte ham ut på reiser til Asia og Guinea. Siden ble han med som skipslege på en ekspedisjon til Nordishavet som kong Frederik III av Danmark-Norge tok initiativ til. På denne ekspedisjonen besøkte han Norge, Finnmark, Russland, Novaja Semlja, Grønland og Island. Senere vendte han tilbake til Frankrike, hvor han skrev et par legevitenskapelige avhandlinger.
La Martinière skrev en bok om sine opplevelser på reisene i nord, Voyage des pais septentrionaux, som utkom i Paris i 1671, og som ble oversatt til tysk, engelsk og nederlandsk. Den er ikke helt nøyaktig og inneholder mange skrøner, men er likevel den første franske beskrivelsen av de arktiske landene.


== Referanser ==


== Kilder ==
Amund Helland: Topografisk-statistisk beskrivelse over Finmarkens amt, bind 1, s. 10–11.


== Eksterne lenker ==
La Martinières sjøreise i 1670
Leirvik fyr

Leirvik fyr ligger på Midtøya i Stord, like utenfor kommunesenteret Leirvik i Hardangerfjorden. Leirvik fyr ble bygget i 1878. I 1903 ble fyret nedlagt og erstattet av fyrlykt. Fyret ble opprettet som bemannet tåkesignal i 1930, og het da Leirvik tåkesignal. Avbemannet rundt 1977, formelt nedlagt i 1978. Stord kommune kjøpte fyret av staten i 2006. I september 2011 fikk Leirvik fyr sin egen venneforening, «Venelaget for Leirvik fyr», som vil gjøre fyret tilgjengelig for allmennheten.


== Se også ==
Norske fyr


== Eksterne lenker ==
«Leirvik fyrstasjon». Norsk Fyrhistorisk Forening. 
Fyr.no om «Venelaget for Leirvik fyr».